এছাড়া হাদীছ শরীফ-এ বর্ণিত রয়েছে, হযরত আব্দুল্লাহ ইবনে আব্বাস রদ্বিয়াল্লাহু তায়ালা আনহু হতে বর্ণিত আছে যে, তিনি একদা আজ আমি তোমাদের জন্য দ্বীনকে পূর্ণ করলাম-এ আয়াত শরীফখানা শেষ পর্যন্ত পাঠ করলেন। তখন উনার নিকট এক ইহুদী ছিল, সে বলে উঠলো, যদি এই আয়াত শরীফ আমাদের ইহুদী সম্প্রদায়ের প্রতি নাযিল হতো আমরা আয়াত শরীফ নাযিলের দিনটিকে ঈদ বলে ঘোষণা করতাম। এটা শুনে হযরত আব্দুল্লাহ ইবনে আব্বাস রদ্বিয়াল্লাহু তায়ালা আনহু বললেন, এ আয়াত শরীফ সেই দিন নাযিল হয়েছে যেদিন এক সাথে দুঈদ ছিল- ১) জুমুয়ার দিন এবং ২) আরাফার দিন। (তিরমিযী শরীফ)